ועדת החינוך, התרבות והספורט, כנסת 20, פרוטוקול מספר 140, 2016-02-09 11:30

יעקב מרגי: 9 בפברואר 2016, ל' בשבט, ראש חודש אדר א' תשע"ו.

יעקב מרגי: הנושא על הסדר היום, הצעה לסדר היום: דבריו המקוממים והמכפישים של אלון ליאל נגד מדינת ישראל שנאמרו מתוקף תפקידו, אני מוסיף את זה לכותרת, בהנהלת מוסד חינוכי.

יעקב מרגי: אילולי זה לא הייתי מקיים את הדיון בוועדה שלי, של חבר הכנסת המציע מיקי מכלוף זוהר.

זהבה גלאון: איפה זה נאמר שזה נאמר בתוקף תפקידו?

זהבה גלאון: סליחה.

יעקב מרגי: אני אומר, אני הוספתי את זה מתוקף - - -

אילן גילאון: זה בחוזר מנכ"ל מוגדר התפקיד שלו?

יעקב מרגי: מתוקף תפקידו, מתוקף התואר שלו.

יעקב מרגי: הוא בהנהלת מוסד חינוכי- - -

זהבה גלאון: הוא לא דיבר בתוקף - - -

יעקב מרגי: אנחנו נברר את זה היום.

אילן גילאון: רגע, הוא עובד משרד החינוך?

יעקב מרגי: רגע חברי כנסת, עוד לא פתחתי את הדיון - - -

זהבה גלאון: אבל עשית את הדרמה במשפט הראשון בפתיח.

יעקב מרגי: זו האמנות של כל אחד.

יעקב מרגי: תקשיבו, נשיאות הכנסת הכירה בצדקתו והעלתה את הצעתו של חבר הכנסת לסדר, ואף מליאת הכנסת אישרה להעביר את הדיון לוועדת החינוך.

יעקב מרגי: ואנחנו כנועים מול החלטות נשיאות הכנסת ומליאת הכנסת.

יעקב מרגי: חבר הכנסת המציע, ספר לנו.

מכלוף מיקי זוהר: אני חייב להגיד לכם שזה היה מהלך פרלמנטרי מבריק שלי, להביא את זה לדיון בוועדת החינוך - - -

אילן גילאון: כמו כל המהלכים שלך הפרלמנטריים.

יעקב מרגי: אם תאמר שזה - - - אתה צפוי לתלונה.

יעקב מרגי: דיר באלק, ראה שכל מה שתאמר יוכל ל- - -

מכלוף מיקי זוהר: אני חושב שזה בצדק הגיע כאן לוועדה.

מכלוף מיקי זוהר: למה, האיש הוא אדם שיש לו רפרטואר שלא ניתן לזלזל בו.

מכלוף מיקי זוהר: אדם שהיה - - -

אילן גילאון: יש לו רקורד.

מכלוף מיקי זוהר: אדם הזה היה במשרד החוץ מנכ"ל בכיר והאיש מעצם תפקידו בעבר חשוף להמון המון אינפורמציות על מדינת ישראל וחלק מתפקידו היה גם, כפי שאנחנו במדינת ישראל רוצים במדיניות החוץ שלנו, להגן על שמה של מדינת ישראל.

מכלוף מיקי זוהר: ולימים דוקטור אלון ליאל הפך להיות יושב ראש הוועד המנהל של גימנסיה הרצליה שזה מוסד חינוכי לכל דבר ועניין שאחראי על חינוך ילדנו בעיר הרצליה.

מכלוף מיקי זוהר: אגב, מוסד ששמעתי עליו דברים חיוביים בסך הכול.

מכלוף מיקי זוהר: סליחה, גימנסיה הרצליה בעיר בתל אביב.

מכלוף מיקי זוהר: אז הסתבר שאותו אלון ליאל יישב עם חברים בארגון שוברים שתיקה, הוא נחשב שם כאחד מאבירי הארגון, מאוד מאוד מוערך בארגון הזה, והמליץ להם לעשות מסע לא קל נגד מדינת ישראל - - -

אילן גילאון: די.

מכלוף מיקי זוהר: רגע, רגע.

מכלוף מיקי זוהר: ברחבי העולם - - -

יעקב מרגי: תן לו לסיים ואחר כך תאמר.

אילן גילאון: לא.

אילן גילאון: זה פשוט בהלה, זה התבהלות כזאת.

אילן גילאון: זה מפחיד מאוד.

מכלוף מיקי זוהר: אני חושב שכן.

מכלוף מיקי זוהר: אני חושב שכל יהודי שהחליט לעמוד בזירה בינלאומית מול מצלמות כדי שכל העולם ישמע איך הוא כיהודי פוגע במדינתו היהודית והדמוקרטית ואומר בצורה ברורה כמה המדינה הזו, לפחות לדעתו וכמובן שזה ממש רחוק מהמציאות, כמה המדינה הזו היא לא הוגנת, כמה המדינה הזו היא כובשת, כמה המדינה הזו פוגעת באנשים חפים מפשע, כמה הצבא שלה הוא לא מוסרי.

מכלוף מיקי זוהר: אותו אלון ליאל מבקש לעשות חרם כלכלי וספורטיבי על מדינת ישראל, הוא מבקש ליצור אווירה של כיבוש, שיבואו ויגידו כמה הכיבוש הזה לא לגיטימי, הוא קורא לפעולות באו"ם כנגד מדינת ישראל.

מכלוף מיקי זוהר: האיש הזה היה מנכ"ל משרד החוץ, אני רוצה להזכיר לכולם - - -

אילן גילאון: צריך לפטר אותו?

מכלוף מיקי זוהר: מהוועד המנהל של הגימנסיה הרצליה לאלתר.

מכלוף מיקי זוהר: אם הוא רוצה להצטרף לוועד המנהל של "שוברים שתיקה" - - -

אילן גילאון: קודם כל הוא מנכ"ל משרד החוץ.

מכלוף מיקי זוהר: זה משהו אחר, זו זכותו ואולי שם הוא יוכל לתרום את חלקו.

מכלוף מיקי זוהר: בסופו של דבר אני רוצה לומר כך, גם חברי וועד המנהל, אני רוצה לציין בפניך אדוני היושב ראש, בחרו שלא להגיע לדיון בטענה של ציד מכשפות, של הגבלת חופש ביטוי.

מכלוף מיקי זוהר: אני שואל אותם - - -

יעקב מרגי: אני אקריא את תגובתם.

מכלוף מיקי זוהר: אני שואל אותם: 'באמת בהזדמנות הזו, אתם באמת מקשיבים לעצמכם'.

מכלוף מיקי זוהר: - - -

זהבה גלאון: לא, אתה מקשיב לעצמך?

זהבה גלאון: אתה מקשיב לעצמך?

יעקב מרגי: לא.

יעקב מרגי: רק תגיע לסיכום הדברים כדי שנתכנס לדיון.

מכלוף מיקי זוהר: אני אגיע.

מכלוף מיקי זוהר: באמת זו איזה טענה כזאת אליטיסטית שכזאת - - -

זהבה גלאון: אתה עשית את זה עליו.

זהבה גלאון: אתה אמרת את זה עליו.

אילן גילאון: אני חשבתי שאתה מביא חומר, סרטים, הקלטות כמו שצריך.

אילן גילאון: איזה - - -

מכלוף מיקי זוהר: הבאנו הקלטה, אני רוצה - - -

אילן גילאון: - -פלילי אני רוצה.

מכלוף מיקי זוהר: אני רוצה שתשמעו מה הוא אומר.

מכלוף מיקי זוהר: אני אומר, חופש הביטוי, ואני רוצה שתבינו את זה, זה לא חופש השיסוי.

מכלוף מיקי זוהר: יש הבדל בין חופש הביטוי לחופש השיסוי.

מכלוף מיקי זוהר: כל מי שקורא לפעול נגד מדינת ישראל הוא משסה את אויבנו, בנו.

מכלוף מיקי זוהר: אנחנו מבחינתנו נמצאים כאן כדי לייצג את מדינת ישראל ולשמור עליה, גם על הערכים הדמוקרטיים שלה, גם על חופש הביטוי שבה, אבל לא לפגוע.

מכלוף מיקי זוהר: לא לפגוע.

מכלוף מיקי זוהר: לא בריבונות שלה, לא בשלטון שלה, לא בדרך שאנחנו רוצים לשמור על המדינה הזו כמדינה יהודית ודמוקרטית.

מכלוף מיקי זוהר: אם אנחנו לא נדע לעשות את זה אנחנו לא נוכל להתקדם.

מכלוף מיקי זוהר: משפט אחרון לסיכום.

מכלוף מיקי זוהר: אם אנחנו רוצים לשמור על ילדנו ולאפשר להם חינוך נכון, אנחנו נחנך אותם לחופש, אנחנו נחנך לפלורליזם בכל דרך אפשרית.

מכלוף מיקי זוהר: אני מאמין בזה בכל רמ"ח אבריי, אבל לא נחנך אותם ולא נהווה להם דוגמה שהכפשות על מדינת ישראל במסגרת הבינלאומית ותחת כל עץ רענן הן דבר חיובי.

מכלוף מיקי זוהר: אם אנחנו נעביר אליהם את המסרים האלו אנחנו פוגעים במדינת ישראל.

מכלוף מיקי זוהר: נקודה.

יעקב מרגי: כדי שנוכל להתייחס לדברים, אני באמת לא שמעתי את הדברים של אלון ליאל.

יעקב מרגי: בבקשה, אם יש לנו השמעה להשמיע, בבקשה.

זהבה גלאון: אם זה לא צייד מכשפות מה שאתם עושים עכשיו, אני לא יודעת מה זה צייד מכשפות.

יעקב מרגי: אך כך תגיבי - - -

אילן גילאון: זה לציידים האלה?

יעקב מרגי: אני בכנות לא שמעתי את הדברים.

אילן גילאון: חחחח.

<קריאה: עכשיו תשמע.

אילן גילאון: שלט נקרא, כאילו - - -

<קריאה: יבחוש.

יעקב מרגי: יבחוש זה של זהבה.

יעקב מרגי: בבקשה תפעילי.

זהבה גלאון: מתוך מה זה אדוני?

זהבה גלאון: אתם מראים לנו משהו שאני לא יודעת מתוך מה זה, סליחה.

זהבה גלאון: השמעת הקלטה "- - - -שלטונית הישראלית.

זהבה גלאון: נוצר קונצנזוס שאי אפשר כרגע למעשה להתקיע אותו.

זהבה גלאון: הייתי מגדיר אותו כאיזה ניצחון אידיאולוגי, ניצחון אידיאולוגי של הכיבוש.

זהבה גלאון: - - - הניצחון האידיאולוגי של האפרטהייד.

זהבה גלאון: זאת אומרת, ישראל נראית נחושה, חזקה עם המהלכים הבינלאומיים שלה, עם הקהילות, ולכן מה שקורה, ככל שהמסגרת רחבה יותר: איחוד אירופי שזה 28 או האו"ם, קל יותר ל- - - "

אילן גילאון: אני לא מבין, הוא התראיין או ש- - -

זהבה גלאון: אני לא מבינה, בישלתם פה קלטת, שאני אבין.

יעקב מרגי: זה ערוך או שזה - - -

זהבה גלאון: לא.

זהבה גלאון: אני רוצה לדעת מאיפה הקלטת הזאת, מי בישל אותה, מי ערך אותה, מאיפה היא באה.

זהבה גלאון: מה זה משמיעים לי פה קלטת - - - <קריאה:> זה כל כך מזעזע אותך כי את מזועזעת מהדברים.

זהבה גלאון: את מזועזעת מהדברים?

זהבה גלאון: אני אל מזועזעת מהדברים.

יעקב מרגי: גברתי.

<קריאה: בואו נשמע עד הסוף.

יעקב מרגי: גברתי, גברתי, - - -

זהבה גלאון: אני לא אשמע פה קלטת כשאני לא יודעת מאיפה היא באה מאיפה היא הוקלטה, איפה היא צולמה ומי בישל אותה.

זהבה גלאון: אני רואה מי יושב כאן - - -

<קריאה: עוד לא נאמר בה כלום.

יעקב מרגי: רגע.

יעקב מרגי: רבותיי, בואו.

יעקב מרגי: סלח לי, אתה לא מנהל דיונים פה וגם את לא.

יעקב מרגי: בבקשה לשבת.

יעקב מרגי: אני הסתפקתי בשני הביטויים של לגייס את האו"ם ואת האיחוד האירופי האפרטהייד.

יעקב מרגי: בוא.

מכלוף מיקי זוהר: זה רק ההתחלה.

יעקב מרגי: רבותיי, אני בשלב זה עוצר את ההקלטה.

יעקב מרגי: היא באוויר, בואו נראה בהמשך הדיון.

יעקב מרגי: חברת הכנסת זהבה גלאון.

זהבה גלאון: תודה רבה אדוני.

זהבה גלאון: אני רוצה להעיר כמה הערות לעצם קיומו של הדיון ואחר כך לתכנים שנאמרו כאן.

זהבה גלאון: אני, את השיטות האלה שמביאים קלטת, שלא אומרים לנו מאיפה היא באה, מי בישל אותה, מי ערך אותה, מי שעומד מאחוריה – זה דבר שלא יעשה בכנסת.

זהבה גלאון: את זה אני אומרת בצורה שעוד לא נוגעת לעצם הדברים ולעצם הדיון.

זהבה גלאון: עכשיו אני רוצה לומר כמה דברים.

זהבה גלאון: אני באמת אומרת לך חבר הכנסת זוהר, אני אומרת לך את זה בידידות ואתה יודע את זה, של נעלייך מעל רגלייך כשאתה מדבר על אלון ליאל.

זהבה גלאון: של נעלייך מעל רגלייך.

זהבה גלאון: כן.

זהבה גלאון: אני רוצה להגיד לך למה.

זהבה גלאון: בשם הפלורליזם אתה מדבר?

זהבה גלאון: אתם עושים פה צייד מכשפות ועשתה נכון הגימנסיה שהיא לא באה לכאן.

זהבה גלאון: מה אתם חושבים, שאתם צדים אנשים על הדעות שלהם, מה יש לכם?

זהבה גלאון: אתם לא חייבים להסכים עם כל - - -

מכלוף מיקי זוהר: זה דעות מסוכנות.

זהבה גלאון: זה ממש לא דעות מסוכנות.

מכלוף מיקי זוהר: מאוד.

זהבה גלאון: אלון ליאל מוחה בדיוק כמוני וכמו חברי אילן גלאון

מכלוף מיקי זוהר: על מה?

יעקב מרגי: תן לה.

יעקב מרגי: אל תפריע לה.

זהבה גלאון: מוחה בדיוק כמוני וכמו חברי אילן גילאון.

זהבה גלאון: הוא מוחה נגד מדינת ישראל, הוא מוחה נגד המדיניות של ממשלת ישראל.

זהבה גלאון: זו מדיניות הכיבוש ואנחנו נאבקים נגד מדיניות הכיבוש ומזהירים שלא נגלוש האפרטהייד כמו שהוא אומר וחושבים שהמהלכים לגיטימיים לכם במדיניות הכיבוש ומשתמשים בוועדת החינוך של הכנסת ולא בפעם הראשונה כדי לעשות דה-לגיטימציה לאישים, אנשים וארגונים שמותחים ביקורת על ממשלת ישראל.

זהבה גלאון: ראינו את גם בזירה הבינלאומית של מועצת ישע וועד מתיישבי השומרון שנוסעים לאו"ם ונוסעים למדינות שונות העולם.

זהבה גלאון: גם הם פועלים בזירה הבינלאומית בניגוד לעמד- - -

יעקב מרגי: זהבה - - -

זהבה גלאון: אני עוד לא סיימתי.

יעקב מרגי: אני אתן לך.

יעקב מרגי: אני לא מבין למה את מתקוממת.

יעקב מרגי: רגע, בואי תקשיבי.

יעקב מרגי: זה בדיוק הליבה של הדיון.

יעקב מרגי: א' , הכנסת במהלך פרלמנטרי מתווה, מוצדק לא מוצדק, העבירה את הדיון, החליטה בהצבעה להעביר את הדיון לוועדת החינוך - - -

זהבה גלאון: נכון.

יעקב מרגי: אל תתקוממי, א'.

יעקב מרגי: - - -

<קריאה: צדים.

יעקב מרגי: אנחנו לא צדים אף אחד.

יעקב מרגי: תן לי.

יעקב מרגי: אנחנו לא צדים.

יעקב מרגי: זה דומה בדיוק, הדמיון גם למה שעושה אלון ליאל.

יעקב מרגי: יש הליך דמוקרטי במדינת ישראל.

יעקב מרגי: תני לי, אולי אני טועה .

יעקב מרגי: אם אולי אני טועה תאמרי לי אני חולקת עליך.

יעקב מרגי: יש הליך דמוקרטי פעם בשנתיים, פעם בשלוש, פעם בארבע שנים בצוק העיתים, כשמתי שמנהל המקהלה מחליט לפזר.

יעקב מרגי: יש לנו הליך דמוקרטי, יש הכרעת הרוב, הכרעת העם.

יעקב מרגי: יושב אלון ליאל כשהוא קיבל את החלטת העם, הוא אפילו היה מנכ"ל משרד ממשלתי, הוא ייצג את המדינה.

יעקב מרגי: הוא אומר היום: 'לא מסתדר לי הכרעת הרוב.

יעקב מרגי: אני "פוש", שוברים את הכלים', הוא משחק בכללים אחרים.

יעקב מרגי: עומדת לנו הזכות, ואל תגדירו אותנו ציידי נפשות, עומדת לנו הזכות לדון בדברים האלה.

יעקב מרגי: אף אחד לא קרא כאן כרגע להוציא אותו - - -

זהבה גלאון: תודה רבה באמת.

יעקב מרגי: סליחה, שמוצדקת ההגדרה של ציידים?

יעקב מרגי: עם כל הכבוד, אני נשפט על האמירות שלי וטוב שכך.

יעקב מרגי: אני נשפט על מעשים שאני עושה וטוב שכך כי אני במדינה דמוקרטית, אז אל תתרגשי.

יעקב מרגי: אלון ליאל הוא לא מפשוטי העם, יש לו רקורד - - -

זהבה גלאון: אדוני היושב ראש, אתה פתחת את הדיון - - -

יעקב מרגי: רגע.

זהבה גלאון: לא.

זהבה גלאון: אני חולקת.

זהבה גלאון: ברגע שנשיאות הכנסת אישרה קיום של דיון, אני לא יכולה להתווכח על זה.

זהבה גלאון: אני יכולה לא לאהוב את זה, אני לא יכולה להתווכח על זה.

זהבה גלאון: אני חולקת על ההגדרה - - -

מכלוף מיקי זוהר: ואת מעיזה, מצדיקה שמחרימים את הכנסת.

זהבה גלאון: אל תפריע לי.

זהבה גלאון: אני חולקת אדוני היושב ראש.

זהבה גלאון: אני מתייחסת עכשיו לפתח דברייך בכותרת.

זהבה גלאון: כשאלון ליאל נפגש עם "שוברים שתיקה", פגישה לגיטימית.

זהבה גלאון: - - -

מכלוף מיקי זוהר: הוא - - -

יעקב מרגי: תן לה.

זהבה גלאון: כשהוא נפגש עם "שוברים שתיקה", פגישה לגיטימית, הוא לא נפגש איתם כיו"ר גימנסיה הרצליה.

זהבה גלאון: והשערורייה בעיניי, שאתה הגדרת אותה אדוני יושב ראש הוועדה, שהוא עשה את זה בתוקף תפקידו כיו"ר.

זהבה גלאון: בכל הכבוד, אנשים נוסעים בשורה של כובעים ועושים מפגשים פוליטיים ואחרים בשורה של נושאים לא בתוקף תפקידם.

זהבה גלאון: הוא גם כתב ספר.

זהבה גלאון: לא, אתה תיתן לי עכשיו.

זהבה גלאון: עכשיו אתה תגן עלי.

זהבה גלאון: אדוני, אלון ליאל גם כתב ספר על כדורגל וכל זה, הוא לא עשה את זה בתוקף תפקידו כיו"ר גימנסיה הרצליה.

זהבה גלאון: מחר גם תקרא להחרים את הספר שלו בקצב הזה - -

יעקב מרגי: אין פה חרמות.

זהבה גלאון: אני לא אמרתי.

זהבה גלאון: מחר תנהל דיון בוועדת החינוך, - - -

יעקב מרגי: אל תפריע לה.

זהבה גלאון: מחר אתה תנהל דיון בוועדת החינוך של הכנסת, מה פתאום מפיצים את הספר על הכדורגל של אלון ליאל - - -

מכלוף מיקי זוהר: את היית מעיזה להגיד דברים כאלה, את היית מעיזה להגיד דברים שהוא אמר?

זהבה גלאון: עכשיו אני אגיד מה אני מעיזה.

זהבה גלאון: אני קודם כל מעיזה - - -

מכלוף מיקי זוהר: כאשת חינוך.

זהבה גלאון: אני כן.

זהבה גלאון: אני עכשיו מעיזה, אני חברת כנסת ובגלל זה - - -

מכלוף מיקי זוהר: חינוך מיוחד אפילו, את יודעת להגיד דברים כאלה?

יעקב מרגי: ברוכה הבאה חברת הכנסת.

יעקב מרגי: זהבה, רגע, רגע - - -

מכלוף מיקי זוהר: איזה מרץ יש ל"מרצ".

יעקב מרגי: מכלוף, אני לא רוצה ליצור תקדים בוועדה הזאת.

יעקב מרגי: יצרתי לפי כמה זמן כשהוצאתי את זהבה.

יעקב מרגי: היא אמרה לי שלראשונה היא הוצאה מוועדה.

יעקב מרגי: אני לא רוצה ליצור תקדים שאני מוציא את חבר הכנסת המציע.

יעקב מרגי: תן לה לסיים את הדברים.

זהבה גלאון: אדוני, אני רוצה לעשות הבחנה.

זהבה גלאון: אני רוצה לדבר על שלושה רבדים.

זהבה גלאון: אחת, על הכובע של אלון ליאל מתוקף תפקידו כיו"ר גימנסיה הרצליה.

זהבה גלאון: אין קשר לתפקידו בתפקיד הזה לדברים שהוא אומר במסגרות אחרות ובכובעים אחרים.

זהבה גלאון: הניסיון שלכם לקשר ולייצר את הקשר ולהביא לכאן קלטת, שעד לרגע זה לא שמעתי איפה היא בושלה, מאין היא נלקחה ואיפה היא נערכה, לייצר את הקשר ואת הזיקה בין אלון ליאל בתוקף תפקידו לדברים שהוא אמר.

זהבה גלאון: עכשיו אני רוצה להגיד לדברים שהוא אמר ובזה לסיים אדוני.

זהבה גלאון: אני חושבת שמותר, אני עושה את זה, חברי אילן גילאון ומיכל רוזין עושים את זה כל היום.

זהבה גלאון: מותר לבקר את המדיניות של ממשלת ישראל בארץ, בחו"ל, מותר לבקר ביקורת לגיטימית כל עוד אתה לא פועל נגד המדינה, אתה פועל נגד המדיניות של הממשלה.

זהבה גלאון: אלון ליאל היה שגריר ישראל בדרום אפריקה, היה שגריר ישראל בטורקיה, היה מנכ"ל משרד החוץ, ייצג את ישראל נאמנה.

זהבה גלאון: אני אומרת גם לך וגם לך, של נעלייך מעל רגלייך - - -

יעקב מרגי: אמרת את זה.

יעקב מרגי: תודה.

זהבה גלאון: ואני חוזרת ואומרת כי אתם חבורה חצופה שמסמנת, - - -

עודד פורר: החוצפה להגדיר מי חצוף ומי לא חצוף.

עודד פורר: את חצופה החבורה שלך אשמה באמירות שלה.

זהבה גלאון: מסמנת אנשים, רודפת אותם ומחפשת אותם ו- - -

יעקב מרגי: תודה זהבה.

יעקב מרגי: זהבה תודה.

יעקב מרגי: תקשיב, אני מוכן לעמוד לדין ציבורי על זה.

יעקב מרגי: - - -

אילן גילאון: אל תעשה לנו ספויילר על הסוף של הסרט.

יעקב מרגי: אני לא יודע לערוך סרטים.

יעקב מרגי: מי שקורא, מי שרוצה לקרוא למדינת ישראל כמדינת אפרטהייד אני חושב שחוטא את אחד - - -

זהבה גלאון: אפילו מה שכתוב - - -

יעקב מרגי: אני לא אמרתי הוא, אני אומר שמי שרוצה.

יעקב מרגי: אני בא עכשיו מדיון שמאשרים זאת, שהגורם היחיד שמאפשר את הקיום היומיומי של החיים ברצועת עזה שיורים עלינו טילים, זה מדינת ישראל כמי שיורים עליו טילים.

יעקב מרגי: אני רחוק מההגדרה של מדינת אפרטהייד.

יעקב מרגי: חבר הכנסת עודד פורר בבקשה.

עודד פורר: תודה אדוני היושב ראש.

עודד פורר: אני חייב לומר שלא היה צריך קלטות ועניינים כדי להבין מה אומר אלון ליאל, איך הוא מתנהג ומה הוא מקדם.

עודד פורר: החומרה פה היא כפולה ומכופלת.

עודד פורר: הוא היום לא נושא בתפקיד של מנכ"ל משרד החוץ לשמחתנו.

עודד פורר: האיש עמד בעבר בראש מערך חוץ של מדינת ישראל.

עודד פורר: הוא היה מנכ"ל שהיה אחראי על כל שירות החוץ של מדינת ישראל.

עודד פורר: ככזה, הוא מרשה לעצמו לארגן קבוצה של אנשים שעבדו והיו עובדי מדינה כדי לפעול נגד המדינה אל מול מוסדות שלטון אחרים.

עודד פורר: הפניה שלו יחד עם חבריו לממשלת ברזיל כדי למנוע את מינויו של דני דיין רק בגלל מקום מגוריו ורק בגלל דעותיו, היא אפרטהייד והיא ההפליה וזו החוצפה הגדולה שביותר.

עודד פורר: והייתי רוצה לשמוע גם אותך וגם את אתכם ואת כל חבריכם מהשמאל מגנים את זה באופן החריף ביותר, לא רק בגלל שמנכ"ל משרד החוץ, אבל בעיקר בגלל זה.

עודד פורר: ועכשיו הוא מרשה לעצמו כאיש חינוך או כמישהו שעומד בראש וועד מנהל של מוסד חינוכי או כמישהו שהוא מרצה במרכז הבין תחומי בהרצליה שמדבר על מדיניות ציבורית.

עודד פורר: לומר לא במקומות אחרים, בראיון בגלי צה"ל, הוא אומר: 'אם הייתי חושב שהמחנה שלי יכול להגיע לשלטון הייתי באמת עובד בישראל.

עודד פורר: האידיאולוגיה שלי לא יכולה להגיע לשלטון בעתיד לעניין'.

יעקב מרגי: זו דמוקרטיה סלקטיבית.

עודד פורר: זאת אומרת, אומר אלון ליאל, 'חברים, אני חי תחת כללי המשחק הדמוקרטי רק כשאני מנצח.

עודד פורר: כשאני לא נמצא ברוב אין שום כללים, אני אעשה מה שאני רוצה, אני אכפיש את מדינת ישראל בעולם, אני אפעל לסיכול מינויים של שגרירים בעולם'.

עודד פורר: מחר-מחרתיים כל מינוי שמדינת ישראל תרצה למנות שגריר יתחילו להגיד: 'איפה הוא גר איפה לא גר'.

עודד פורר: את גרה בשייח מוניס, יגידו לך 'את משייח מוניס, אתם כבשתם את האזור'.

זהבה גלאון: הטיעון הזה עבר על זה הכלח אז יאללה.

עודד פורר: אתם לא יכולים להתעלם מזה, אתם לא יכולים להתעלם מזה! ההתעלמות שלכם מזה היא רק מראה עד כמה אתם צבועים ועד כמה אתם לא מוכנים להסתכל למציאות הזאת בעיניים.

עודד פורר: ואם אדם אומר את זה, ולא משנה אם זה אלון ליאל או מישהו אחר, הוא לא יכול לעמוד בראש מוסד כזה.

יעקב מרגי: את אלון ליאל אסור לפסול.

עודד פורר: הוא לא יכול לעמוד בראש מוסד חינוכי, הוא לא יכול להיות מרצה.

עודד פורר: מותר לו לחשוב מה שהוא רוצה, מותר לו להגיד מה שהוא רוצה, אבל גם לעניין הזה יש מחירים.

עודד פורר: אם הוא רוצה להגיד את זה שישלם את המחיר.

יעקב מרגי: תודה.

יעקב מרגי: חבר הכנסת אילן גילאון.

אילן גילאון: אדוני, אני באמת גילוי - - -

יעקב מרגי: אני קודם כל נותן לחברי הכנסת כדי לשחרר דיון אמתי.

<קריאה: אין פה באמת דיון באמת.

יעקב מרגי: אתם טעונים.

יעקב מרגי: אני רואה שטעונים.

יעקב מרגי: חבר אילן גילאון חברך בבקשה.

אילן גילאון: קודם כול להתחיל לדבר - - -

יעקב מרגי: אני אגן עליך בכל כוחי.

אילן גילאון: היא קצת פרועה.

אילן גילאון: גילוי נאות אדוני, אני חבר של הנימול במקרה הנדון, של אלון ליאל.

אילן גילאון: באמת, זה קצת גובל בחוצפה שאדם שברוורס, בלנסוע אחורה עשה יותר מכל החבורה הזאת של הזרוע המדינית של נוער הזוועות שמדברת כאן, אתם שופטים אותו.

אילן גילאון: אם הוא בכלל היה גם מנכ"ל משרד החוץ וגם שגריר אולי תשמעו בקולו, אולי זה יותר טוב, ומה כבר הוא עשה.

אילן גילאון: אני באמת רוצה לדבר לעצם הדיון - - -

יעקב מרגי: היו מקרים בהיסטוריה שההוא הקטנצ'יק שנמצא בסוף השורה אמר את המציאות לאלה שיש להם רקורד ורוורס ואורך דרך - - -

אילן גילאון: אתה מתכוון לאלון ליאל.

אילן גילאון: יכול להיות, יכול להיות שהוא הילד ששם את האצבע ב- - -

יעקב מרגי: אני לא מקדש אף אחד.

אילן גילאון: תראה, הוועדה שלך היא וועדה מכובדת וחבר הכנסת מיקי זוהר הוא פרלמנטר מכובד.

אילן גילאון: באמת, אני קורא לדיון כזה, אצלנו בעגה הפנימית קוראים לו בש"ש.

אילן גילאון: אתה יודע מה זה בש"ש?

יעקב מרגי: תרגום.

אילן גילאון: בזבוז שעות שינה.

אילן גילאון: מה זה הפקה פרימיטיבית, מה באו להציע?

אילן גילאון: נתנו תמונות של אלון ליאל.

אילן גילאון: אני חשבתי שהוא התראיין.

אילן גילאון: אלון ליאל הוא אדם שדעותיו ידועות והוא אומר אותן בריש גלי בכל מקום.

אילן גילאון: מה, אתם עוד פעם מפעילים לי את הבלשים האלה - - -

עודד פורר: לשיטתך, הפעולה שלו - - -

אילן גילאון: רגע.

עודד פורר: זו שיטה נכונה?

עודד פורר: לפסול אדם בגלל מקום מגוריו - -

יעקב מרגי: עודד, עודד, תאפשר לו.

אילן גילאון: לאט לך.

אילן גילאון: אתה מגיע מתוך מפלגה שהאנשים הציוניים והפטריוטים שלה גונבים כסף - - -

עודד פורר: אה, אתה גם נהיית שופט.

עודד פורר: זה קורה כשנגמרו לך הטיעונים העניינים.

אילן גילאון: שלא יפריע לי.

עודד פורר: כשנגמרים הטיעונים הענייניים את עובר לזה - - -

יעקב מרגי: עודד, עודד - - -

אילן גילאון: אם אתה רוצה לראות למי יש קול יותר חזק, תאמין לי אני לוקח אותך ב- -- אז דיר באלק.

אילן גילאון: זה בזבוז זמן, זה בזבוז של שינה, אלה הם שטויות.

אילן גילאון: אתם משמיצים בנאדם שהוא עתיר פטריוטיות ותרומה למדינה.

אילן גילאון: אל תבלבלו את המוח.

אילן גילאון: אתם פשוט - - -

עודד פורר: אתה מסכים לפסול אנשים על בסיס של מקום מגורים?

עודד פורר: אתה תומך -- - .

יעקב מרגי: תודה עודד.

אילן גילאון: אני באמת רוצה לסיים את הדברים שלי.

אילן גילאון: אתם כנראה, איך אצלנו אומרים, מה אחת חושבים?

אילן גילאון: יש לכם חיבורים - - -

עודד פורר: בעיקר מתביישים.

אילן גילאון: של טרמפיסטים, תסלחו לי, ושל אופורטוניסטים שחטפו את המדינה הזאת לכל עבר ובראש הממשלה הוא כבר- - -

יעקב מרגי: אל תתפרץ.

אילן גילאון: אתה תהייה בשקט.

אילן גילאון: בשבוע האחרון ראש הממשלה הוא כבר מחוקק.

אילן גילאון: הוא חמישה שרים ועכשיו הוא גם מניע חוקים, הוא פונה לוועדת האתיקה.

אילן גילאון: איפה אנחנו חיים?

אילן גילאון: והוא רוצה לעשות חוק שאולי אנשים כאלה יודחו כשהם לא מתאימים לו.

אילן גילאון: למה ברוב של 90 ולא הוא לבד?

אילן גילאון: אתם חיים בתוך ממשלה של אדם שדמויות ההתייחסות שלו הם פוטין וארדואן ומאתמול גם - - -

יעקב מרגי: תודה רבה הלאה.

אילן גילאון: שתבינו על מה אתם מדברים, אלו שטויות.

אילן גילאון: אלון ליאל - - -

יעקב מרגי: תודה.

יעקב מרגי: מיכל רוזין בבקשה.

מיכל רוזין: כן, עכשיו נכנס מושג חדש שנתניהו הכניס אתמול כבוד לאומי.

מיכל רוזין: הכבוד הלאומי שלנו צריך לבדוק אותו על הביטחון האישי של האזרחים והאזרחיות, על הביטחון התעסוקתי, על הביטחון התזונתי.

מיכל רוזין: יש הרבה מקומות שבהם הכבוד הלאומי שלנו חסר תחת ממשלת נתניהו, כבוד לאומי.

מיכל רוזין: אתה שולח את אלון ליאל לכנסת, אבל רק אתמול הצעתם הצעת חוק שתעלה מחר לדיון כבר, שבא אתם רוצים להוציא מחוץ לכנסת חברי כנסת על עמדותיהם הפוליטיות.

מיכל רוזין: - - -

יעקב מרגי: זה בהליך הפרלמנטרי.

מיכל רוזין: עם כל הכבוד.

מיכל רוזין: סליחה, אני מבקשת שתשמור על זכות הדיבור גם אם אתה לא מסכים איתי.

יעקב מרגי: אני אתן לך את כל רשות הדיבור בהליך הפרלמנטרי, אני מכבד אותו.

מיכל רוזין: בדמוקרטיה מול פשיזם, או.

מיכל רוזין: קיי.

מיכל רוזין: בדמוקרטיה אתה מכבד את כל הדעות כולל את המיעוט ואתה מקבל ואתה לא שופט אדם או אומר שהוא לא יכול להיות בתפקיד כזה או אחר כי אלה עמדותיו.

מיכל רוזין: זה קצת מחזיר אותנו, אתה יודע- - -

יעקב מרגי: דני דיין לא ראוי להגנה הזו שאת מבקשת?

יעקב מרגי: מי את - - -

מיכל רוזין: אני מבקשת שלא תפריע לי ושתיתן - - -

יעקב מרגי: מותר לי.

יעקב מרגי: בואי - - -

מיכל רוזין: אחרי שאני אסיים אני לא אפריע לך, אני אענה לך - - -

יעקב מרגי: מיכל, בואי נכריע את זה פעם אחת.

יעקב מרגי: מותר לי כיושב ראש הוועדה לומר לך.

יעקב מרגי: דני דיין, אני אומר לפרוטוקול - - -

מיכל רוזין: אתה עוד לא שמעת מה אמרתי - - -

יעקב מרגי: אני אתן לך.

יעקב מרגי: דני דיין לא יכול לבקש מאיתנו את הגנה שהוא ראוי בגלל דעותיו ובגלל - - -

אילן גילאון: דני דיין צריך להיות שגריר.

יעקב מרגי: סליחה, אלון ליאל עשה את אותו מעשה לדני דיין.

יעקב מרגי: הוא לא יכול לבקש הגנה - - -

מיכל רוזין: זה לא אותו דבר.

מיכל רוזין: כאשר אומר לי חבר כנסת שאני לא ציונית כי אני מתנגדת למדיניות הממשלה במלחמה מול עזה , זה אומר עד כמה הוא לא מבין מה זו דמוקרטיה.

מיכל רוזין: ולפי תפיסת עולמו עמדה שהיא שונה מעמדת ראש הממשלה, היא אנטי ציונית ואנטי מדינת ישראל – זו בדיוק הבעיה, זו בדיוק הבעיה.

מיכל רוזין: אלון ליאל לא פעל בתוקף תפקידו מול דני דיין.

מיכל רוזין: הוא עשה את מה שהוא עשה מכיוון שהוא מאמין שהאינטרס הציוני של מדינת ישראל היא לסיים את הכיבוש ושאותם אנשים - - -

<קריאה: דמוקרט.

מיכל רוזין: כאשר לאורך כל השנים מועצת ישע והמתנחלים מחזיקים אנשים במשכורת, בשכר.

מיכל רוזין: דרך אגב, שלא מגיע מכל מיני עמותות ומכל מיני תרומות.

מיכל רוזין: זה מגיע מתוך מדינת ישראל שמממנת אותם.

מיכל רוזין: אנחנו מממנים אותם, מחזיקים אותם באירופה ובארה"ב כדי לעשות את הלובי שלהם, כדי לשכנע למה צריך פה מדינת ארץ ישראל השלמה – זה בסדר כי זה לטובת המדינה, כי זה תואם את תפיסת העולם שלך, אבל כשאנחנו הולכים ואומרים את תפיסת העולם שלנו זה נגד המדינה, כי זה בעינך זה פוגע במדינת ישראל.

מיכל רוזין: אני חושבת שאתה פוגע במדינת ישראל, אני חושבת שחברתך חברת הכנסת חוטובלי שכל היום מתראיינת ואומרת שארץ ישראל כולה שלנו ואין כיבוש בכלל והכול שלנו, היא מזיקה למדינת ישראל, היא פוגעת ביחסים הבינלאומיים של מדינת ישראל הרבה יותר מברזיל ודני דיין.

מיכל רוזין: עם כל הכבוד, זה בדיוק ההבדל בין עמדות פוליטיות, דעות פוליטיות לבין מי פוגע ומי לא פוגע.

מיכל רוזין: יש חוקים ברורים למדינת ישראל של מי פוגע במדינה ועל סמך מה.

יעקב מרגי: תודה.

מיכל רוזין: משפט סיכום.

מיכל רוזין: אם אתם חושבים שאלון ליאל פגע במדינה, שיתכבדו רשויות האכיפה ויעמידו אותו לדין.

מיכל רוזין: ואם הן לא יכולות להעמיד אותו לדין מכיוון שהוא לא עבר על שום עבירה.

מיכל רוזין: הרי שמדובר בדעות פוליטיות ובעמדות פוליטיות ואל לנו לפטר אף אחד משום תפקיד בגלל דעות פוליטיות.

מיכל רוזין: ראינו את זה עם מורים בבית הספר, אנחנו עושים עכשיו על מנהל מוסד חינוכי בכיר.

מיכל רוזין: בואו ניזהר, בוא נעצור כאן כי המדרון מאוד חלקלק.

יעקב מרגי: תודה.

יעקב מרגי: המדרון יכול להיות - - -

עודד פורר: הבעיה היא לא עמדותיו, הבעיה היא - - -

יעקב מרגי: לא.

יעקב מרגי: לא.

יעקב מרגי: לא להפריע לי.

יעקב מרגי: אני התחייבתי לומר לכם את תגובת מזכירות הנהלה והדירקטוריון של הגימנסיה: "לכבוד מנהלת הוועדה, הגברת יהודית גידלי.

יעקב מרגי: חברי הוועד המנהל של הגימנסיה העברית הרצליה תל אביב והנהלת הגימנסיה מבקשים להודיע על כך שלא נגיע לישיבת וועדת החינוך על: 'דבריו המקוממים והמכפישים של דוקטור אלון ליאל נגד מדינת ישראל, הצעה לסדר של חבר הכנסת מכלוף מיקי זוהר'.

יעקב מרגי: אודה לאישור קבלת ההודעה".

יעקב מרגי: לאחר מכן הם כותבים, הם כנראה במעשה שלהם הם סותרים את הכבוד הגדול שהם רוכשים לכנסת.

יעקב מרגי: "קיבלתי בהפתעה גדולה את הזימון שנשלח אלי כחבר דירקטוריון של חברת הגימנסיה העברית הרצליה, להשתתף בישיבת וועדת החינוך של הכנסת מאחר", את מבקשת הסבר לאי הופעת חברי הדירקטוריון.

יעקב מרגי: "אני מבקש להעביר לך לפחות הסבר לאי הופעתי.

יעקב מרגי: ראשית, אני מבקש לציין שיש לי כבוד והערכה רבים לכנסת ישראל על וועדותיה.

יעקב מרגי: עם זאת, אנחנו עושים את עבודתנו למען מערכת החינוך בהתנדבות באהבה גדולה.

יעקב מרגי: לא סביר להזמיננו לישיבה זו בהתראה של יומיים.

יעקב מרגי: יתר על כן, מאחר והנושא נדון בישיבה קודמת וקיבל מענה על ידי נציג של משרד החינוך, נדמה לנו שמהות הזימון נועדה כדי שאנו נשמש סטטיסטיים בהצגה לעיתונאים של חבר הכנסת זוהר.

יעקב מרגי: עצם העובדה ש- - -

אילן גילאון: תגידו להם שאנחנו מלאנו את מקומם.

יעקב מרגי: "עצם העובדה שהדבר עלה כשאילתה שעליה לא נוכל להגיב במקום כנושא לדיון" מדגיש שנקודה זו.

יעקב מרגי: "גם כותרתה משמיצה בפרוקאטיביות של השאילתה התומכת בהנחה זו.

יעקב מרגי: צר לי באופן אישי שאאלץ להימנע מנוכחות בוועדה, אולם צר לי", לתחושתי, לא צר לו בכלל.

יעקב מרגי: "אולם צר אף יותר מכך שוועדת החינוך של הכנסת מנוצלת במקרה זה ככלי ניגוח פוליטי ולהגבלת חופש הביטוי והמחשבה במקום לקדם את חינוכם של ילדנו מתוך מתן מקום לשפע תפיסות עולם, דעות וערכים".

יעקב מרגי: כנראה הוא לא מכיר את הדיונים בוועדת החינוך.

יעקב מרגי: "היום - - גימנסיה הרצליה עם ערכים של מתן כבוד ולאחר - - ולשונה הומניזם - - בא לא אוכל לקחת חלק וחתירה תחת ערכים אלו".

יעקב מרגי: - - -

זהבה גלאון: מי חתום?

יעקב מרגי: תומר כהן.

אילן גילאון: טוב, הרווחנו את הכבוד הזה ביושר.

יעקב מרגי: לא.

יעקב מרגי: לא.

יעקב מרגי: תקשיבו, אני לא קיבלתי שום כבוד ביושר.

יעקב מרגי: אני רוכש כבוד לוועדה.

יעקב מרגי: והוועדה הזו משרתת גם את אותם ערכים שהוא בז להם, אותו תומר כהן.

יעקב מרגי: את הוועדה הזאת הוא יכול לבודק אותה.

זהבה גלאון: הוא לא, לא התרשמתי שהוא בז - - -

יעקב מרגי: לפי הדברים שלו - - -

זהבה גלאון: הוא החליט לא לבוא לוועדה כי הוועדה - - -

יעקב מרגי: אל תפריעי לי, אני כרגע ברשות הדיבור - - -

זהבה גלאון: למה רק אתה יכול להפריע.

זהבה גלאון: <קריאה:> כי הוא היושב ראש.

יעקב מרגי: רבותיי, אם הוא היה רוצה באמת לבדוק את מהותה של הוועדה, לגבש עמדה כזאת או אחרת הוא היה צריך להיכנס ל-140 פרוטוקולים שנעשו מאז שאני משמש כיו"ר הוועדה.

יעקב מרגי: הוא היה רואה את רמת האיזון הקיימת או לא קיימת, את הנושאים שלא אחת אני נתבע לתת הסברים למה אני יושב ויכול לשמוע את דברי הבלע של חברי כנסת כאלה ואחרים, כי ככה אני חונכתי כך שאוכל לשמוע גם את מה שאני אוהב וגם את מה שאני לא אוהב.

יעקב מרגי: לכן אני מתקומם על כך כשנוח לי הדיון בוועדה הוא אמתי וכשלא נוח הדיון בוועדה הוא דיון משמיץ, הוא מוזמן.

יעקב מרגי: אני הייתי חייב כחובה - - -

אילן גילאון: אתה יכול להדליק משואה ביום העצמאות על הסבלנות שלך לנהל - - -

יעקב מרגי: לקולה.

מכלוף מיקי זוהר: אני רוצה רק משפט.

מכלוף מיקי זוהר: אני רוצה לומר לחברים מ"מרצ", אני יודע את עמדתכם היטב ואני יודע מהן עמדות המדיניות שלכם, אני מכיר אותן, כולם מכירים אותן.

מכלוף מיקי זוהר: יש הבדל בין להביע עמדה מדינית ברורה שאני מאוד מכבד אותה, אני לא מסכים איתה, אבל אני מאוד מכבד אותה, לבין מצב בו ממשלת ישראל שנבחרה על פי רוב ברור במדינת ישראל מתווה מדיניות ברורה, מתמודדת יום-יום בזירה הבינלאומית מול הכפשות בלתי נפסקות מחלק מסוים ממדינות בעולם.

מכלוף מיקי זוהר: ללכת לאותה זירה בינלאומית שאין לך שום סמכות מהממשלה, אתה לא מייצג אותה, אתה אזרח במדינת ישראל - - -

זהבה גלאון: הוא צריך לבקש ממך רשות?

זהבה גלאון: תודה רבה.

יעקב מרגי: הבהרת.

יעקב מרגי: הבהרת - - -

מכלוף מיקי זוהר: ובדרך שהמדינה הזו רוצה ללכת על פי הרוב שלה.

מכלוף מיקי זוהר: זו בעיניי - - -

מיכל רוזין: המתנחלים - - -

מכלוף מיקי זוהר: זו בעייני, זה דבר שלא - - -

יעקב מרגי: תודה רבה.

מכלוף מיקי זוהר: בשם מי אתה מעז לעמוד מול מצלמה בינלאומית ולפגוע במדינת ישראל - - -

מיכל רוזין: זה הפשיזם שהמדינה מחליטה מי יכול לדבר ומי לא יכול לדבר.

יעקב מרגי: תודה.

יעקב מרגי: נגמרו ההבהרות.

מיכל רוזין: אתה בעד להחליט מי יכול לדבר.

יעקב מרגי: מיכל.

מכלוף מיקי זוהר: רק פה מאפשרים את הדבר הזה.

מיכל רוזין: אני אבקש ממך אישור להתראיין.

מיכל רוזין: אם אי פעם אני אגיד חלילה להגיד את עמדותיי בעולם - - -

יעקב מרגי: הנה אני אומר לכם חברי הכנסת, אני פותח את הדיון לאורחים.

יעקב מרגי: אני אומר לכם, אנחנו נשמע דברים לכאן ולכאן.

יעקב מרגי: אני לא אסבול הפרעה של חברי לדוברים שהוזמנו כאן.

יעקב מרגי: ארנון גלעדי, בבקשה יש לך שתי דקות.

<ארנון גלעדי: שלום.

<ארנון גלעדי: שמי ארנון גלעדי.

<ארנון גלעדי: אני משנה לראש עיריית תל אביב וראש סיעת הליכוד בתל אביב.

<ארנון גלעדי: אני נמצא בוועדה לא מתוקף תפקידי כמשנה לראש העיר אלא כחבר מועצת העיר.

<ארנון גלעדי: אני פניתי לפני כשבועיים לשר החינוך בבקשה להדיח את אלון ליאל מהנושא של יושב ראש הגימנסיה הרצליה - - -

יעקב מרגי: קיבלת תשובה?

<ארנון גלעדי: לא קיבלתי תשובה.

<ארנון גלעדי: חבר הכנסת מיקי זוהר העלה את הנושא כחבר הכנסת - - -

יעקב מרגי: תמשיך את הסקירה.

<ארנון גלעדי: וקיבל תשובה מסגן השר שלמעשה משרד החינוך אמר שהוא לא יכול לטפל בנושאים כאלו היות וזה חלק מתוך מערכת החינוך.

<ארנון גלעדי: אני שמעתי את הוויכוח בין חברי הכנסת לגבי הנושא של הדעות שלהם, הדעות לגבי הנושא של פעילותו של אלון ליאל.

<ארנון גלעדי: כל אזרח רשאי וזכאי להביע את עמדתו בכל מקום שהוא נמצא בו ומה שהוא רוצה, אבל אדם שנמצא בתוך מערכת ציבורית, למעשה הוא משמש כיושב ראש מוסד חינוכי במדינת ישראל, ראוי וחשוב שהוא יהיה זהיר שבעתיים, שבעתיים בנושא של ההתבטאויות כאלה ואחרות בנושאים האלה.

מיכל רוזין: גם רבני ערים, ראשי ערים.

יעקב מרגי: אני הבטחתי שאני לא אסבול הפרעות.

<ארנון גלעדי: אנחנו שולחים את ילדנו ללמוד במוסד החינוכי - - -

זהבה גלאון: הוא מלמד?

זהבה גלאון: מה אתה עושה, הוא משתמש בתפקידו?

זהבה גלאון: די כבר ההטיה הזאת.

יעקב מרגי: זהבה - - -

אילן גילאון: אני מגן על סגני ראשי עיר.

יעקב מרגי: ארנון בבקשה.

<ארנון גלעדי: אנחנו שולחים את ילדנו ללמוד במוסדות חינוך מתוך מטרה שבסופו של דבר הם יקבלו - - -

יעקב מרגי: החשש שלך ברור.

יעקב מרגי: תודה.

<ארנון גלעדי: רגע, רגע, שנייה עוד דקה ולא יותר מזה.

<ארנון גלעדי: מר אלון ליאל למעשה מנצל את הכישורים שהוא קיבל מטעם מדינת ישראל כמנכ"ל משרד החוץ.

<ארנון גלעדי: הוא לא נולד כמדינאי - - -

מיכל רוזין: אולי המדינה ניצלה את הכישורים שלו?

יעקב מרגי: אכפת לך להתאפק, לנסות לפתח - - -

יעקב מרגי: היה לך קשה מולי להתאפק.

<ארנון גלעדי: כשגריר במדינת ישראל וכמנכ"ל משרד החוץ, והוא מנצל את היכולת שמדינת ישראל נתנה לו להכפיש את מדינת ישראל - - -

זהבה גלאון: איך זה קשור לתפקידו כיו"ר הגימנסיה?

<ארנון גלעדי: שנייה, אני אחבר - - -

יעקב מרגי: אתה לא חייב לענות ואין לך זמן.

<ארנון גלעדי: אני אחבר את הכול.

<ארנון גלעדי: לא הגיוני ולא סביר שמי שעומד בראש מוסד חינוכי יפעל נגד מדינת ישראל.

<ארנון גלעדי: תארו לכם רק - - -

זהבה גלאון: מי שם אותך לקבוע שהוא פועל נגד מדינת ישראל?

<ארנון גלעדי: בואו, אתם מנסים להפוך את השלטון- - -

זהבה גלאון: לא.

זהבה גלאון: אתה עושה את זה.

זהבה גלאון: אתה עושה מעשה שלא- - -

מיכל רוזין: אנחנו מנסים להפוך את השלטון?

מיכל רוזין: זו דמוקרטיה וזו מטרתה של אופוזיציה.

מיכל רוזין: ה לא משהו רע, זו לא מהפכה, זה לא משהו.

מיכל רוזין: באמת, אנחנו לא בשלטון דיקטטורי.

מיכל רוזין: הוא מדבר על זה שאנחנו, על מה אתה מגיב, על מה אתה מגיב?

מיכל רוזין: הוא מדבר עלינו שאנחנו מנסים להפוך את השלטון.

מיכל רוזין: זה לגיטימי במדינה דמוקרטית.

מיכל רוזין: זה התפקיד שלנו ועל זה בחרו אותנו לכנסת ועל זה קיבלנו את המנדט שלנו.

<ארנון גלעדי: - -אצלכם במרצ.

<ארנון גלעדי: תבואו אלינו - - -

אילן גילאון: סגן ראש העיר אמר - - -

יעקב מרגי: בחייכם, באמת - - -

מיכל רוזין: אבל למה לא קורא - - -

יעקב מרגי: כי לא נתת לי צ'אנס.

יעקב מרגי: את מחייכת ומזמינה את זה בכיף נראה לי.

אילן גילאון: סגן ראש אמר שאנחנו במפלגה שלנו - - - מנדטים, אנחנו חמישה - - -

יעקב מרגי: אילן, אל תפריע לו.

<ארנון גלעדי: החמישי בקושי נכנס - - -

יעקב מרגי: סליחה, ארנון, ארנון תקשיב.

יעקב מרגי: אני נותן לך משפט סיכום ואם אתה תגרור את זה אני אפסיק אותך.

<ארנון גלעדי: אני לא גורר.

יעקב מרגי: אתה גורר לקריאות ביניים.

<ארנון גלעדי: ממש לא.

יעקב מרגי: תאמין לי, אני רב אומן בניהול וועדות.

יעקב מרגי: אל תגידי ממש לא, כי זה מה שאתה עושה.

זהבה גלאון: אתה רוצה שאני אדרוש מראש העיר להדיח אותך?

יעקב מרגי: את לא רוצה כלום.

זהבה גלאון: אתה בא לפה ואתה לא מייצג את עמדת העירייה, זה מה שאתה עושה עכשיו.

<ארנון גלעדי: את יכול להדיח אותי, את לא מפחידה אותי.

זהבה גלאון: גם אתה לא מפחיד אותנו.

<ארנון גלעדי: את לא מפחידה אותי.

<ארנון גלעדי: אני איש ציבור ואני איש פוליטי ואני מעלה דעה ציבורית.

<ארנון גלעדי: אל תנסי לסתום לי את הפה.

<ארנון גלעדי: אתם סותמים פיות - - -

זהבה גלאון: אתה סותם את הפה לאלון ליאל.

<ארנון גלעדי: אני סותם כי הוא עומד בראש מוסד ציבורי.

זהבה גלאון: אז מה?

<ארנון גלעדי: בושה וחרפה.

<ארנון גלעדי: זו הדמוקרטיה שלכם.

זהבה גלאון: חצוף, אתה מדבר?

מיכל רוזין: צריך לחתום על נאמנות?

<ארנון גלעדי: זה לא נוח לכם אז אתם - - -

יעקב מרגי: ארנון, אני קורא לך לסדר פעם ראשונה.

יעקב מרגי: אתה הפסקת את רשות הדיבור שלך.

יעקב מרגי: הפסקת.

<ארנון גלעדי: אני מצטער, אבל יש כאן צביעות, יש פה צביעות לשמה.

יעקב מרגי: אני קורא אותך פעם שנייה לסדר.

יעקב מרגי: אבירם זאבי.

אילן גילאון: היושב ראש, תיתן לו לסיים.

יעקב מרגי: לא אתן לו, הוא ממולח, הוא יודע, הוא לא היה צריך להיכנס למלכודת הזאת.

יעקב מרגי: תודה.

יעקב מרגי: אל תפריעו לי לנהל את הוועדה.

יעקב מרגי: אני אומר לך - - -

זהבה גלאון: הוא מאיים על אלון ליאל שהוא ידיח אותו.

זהבה גלאון: הוא מייצג את עיריית תל אביב?

<ארנון גלעדי: אני לא אמרתי שאני מייצג את עיריית תל אביב.

זהבה גלאון: אתה מייצג את ראש העיר עכשיו?

<ארנון גלעדי: לא.

<ארנון גלעדי: אני אמרתי במפורש מה שאני אמרתי.

מיכל רוזין: אבל אתה בעל תפקיד.

מיכל רוזין: כשאתה בא לדבר אז אתה מדבר בשם העירייה.

יעקב מרגי: מיכל פעם שנייה, זהבה פעם שנייה.

יעקב מרגי: מכלוף פעם ראשונה.

יעקב מרגי: בבקשה, אתה לא בזכות דיבור.

יעקב מרגי: אבירם זאבי בבקשה.

<אבירם זאבי: שלום לכלום.

<אבירם זאבי: תודה אדוני היושב ראש, תודה לחברי הוועדה.

<אבירם זאבי: אני אבירם זאבי יושב ראש ארגון "עד כאן", אותו ארגון שהקליט את אותה שיחה.

<אבירם זאבי: אגב, אנחנו נשמח להעביר את ההקלטה המלאה לכל דורש כדי שתראו את דבריו המלאים, כל מי שרוצה לשמוע.

מיכל רוזין: הכול לגיטימי.

<אבירם זאבי: כשקיבלנו לידנו את ההקלטות של הדברים שנאמרו - - -

מיכל רוזין: עשייה לא לגיטימית וחבל שהכנסת נותנת לה במה.

יעקב מרגי: מותר לו.

מיכל רוזין: ועכשיו אתה מבין למה אנשים פחות ופחות מגיעים לוועדה - - -

יעקב מרגי: לא.

יעקב מרגי: לא.

יעקב מרגי: לוועדה הזו מגיעים הרבה.

יעקב מרגי: לוועדה הזאת מגיעים הרבה!

זהבה גלאון: נתת למישהו שבישל קלטת וערך - - -

יעקב מרגי: מותר לו.

<אבירם זאבי: אני אשמח להעביר אותה לבדיקה.

יעקב מרגי: אתה רוצה רשות דיבור, אל תפריע לי.

יעקב מרגי: אני אומר, הוא חרד לגורלה של מדינת ישראל לא פחות מאלון ליאל.

יעקב מרגי: בבקשה.

אילן גילאון: אבל אדוני, הרמה המקצועית היא פשוט ירדה.

אילן גילאון: ירדתם לרמה הזאת, הרי בדאעש עושים קלטות - --

יעקב מרגי: תודה.

יעקב מרגי: תודה.

יעקב מרגי: תודה.

אילן גילאון: מה זה, גועל נפש.

<אבירם זאבי: כשקיבלנו לידנו את הדברים החמורים שנאמרו על ידי אלון ליאל בכנס "שוברים שתיקה" הזדעזענו.

<אבירם זאבי: הזדעזענו לשמוע כיצד הוא משווה את ישראל מדינת אפרטהייד.

<אבירם זאבי: הזדעזענו לשמוע כיצד הוא קורא ל"שוברים שתיקה" להפעיל לחץ באו"ם כדי שהחלטות נגד מדינת ישראל יזכו לרוב.

<אבירם זאבי: הזדעזענו כיצד הוא וחברי "שוברים שתיקה" דנים ביעילות על חרם ספורט על ישראל.

<אבירם זאבי: הזדעזענו לשמוע כיצד הוא פוסל אנשים ופועל נגדם רק בגלל שהם לא חושבים כמוהו.

<אבירם זאבי: הזדעזענו כיצד הוא ואנשי "שוברים שתיקה" פועלים בדרכים אנטי-דמוקרטיות.

<אבירם זאבי: אני מצטט: "2 אחוז נהורים יהיו אלה שיקבעו את עתידה של מדינת ישראל ולא", שוב אני מצטט "הרוב האבוד שטוף המוח מתעמולה".

<אבירם זאבי: לדעתנו, אדם שפוסל אנשים בגלל דעתם ומקום מגוריהם אינו ראוי לשרת בתפקיד ציבורי ובוודאי לא בתפקיד שקשור לחינוך.

<אבירם זאבי: אדם שחותר תחת השלטון הדמוקרטי, תוך הכפשת שמה של ישראל בעולם אינו ראוי לשאת שום תפקיד במוסד חינוכי במדינת ישראל.

<אבירם זאבי: תודה רבה.

יעקב מרגי: תודה.

יעקב מרגי: דרורה קלמנט בבקשה.

<דרורה קלמנט: בוקר טוב.

<דרורה קלמנט: שמי דרורה קלמנט.

<דרורה קלמנט: הערת אגב פה, הייתי נציגת "מרצ" באוניברסיטת תל אביב בעברי.

<דרורה קלמנט: כלומר, יש לי את הניסיון בנושא הפלורליזם והצורך באפשרות להביע דברים ויכולת להביע אותם בצורה חופשית.

<דרורה קלמנט: ויש לי פה בעיה, בעיה אחרת, אני כאדם שמתגורר, גרתי בצפון תל אביב והיום אני גרה בגוש עציון, יש לי פה בעיה שאין אפשרות היום לאנשים להביע את העובדות שאין כיבוש, שיש מצב של הנושאים המשפטיים של ארץ ישראל שאסור לומר אותם לא לפני אנשי - - -

יעקב מרגי: בואי תקשיבי.

יעקב מרגי: את נמצאת בפני וועדת כנסת.

יעקב מרגי: תני לי, תני רגע.

יעקב מרגי: את יושבת בוועדת הכנסת ומדברת בחופשיות ויש לך בעיה עם זה שאי אפשר לומר ואי אפשר להתבטא?

יעקב מרגי: נו בחייכם, אתם יודעים מה שאתם עושים - - -

<דרורה קלמנט: אנחנו בדיוק שמענו - - -

יעקב מרגי: לא.

יעקב מרגי: לא, אין בדיוק.

יעקב מרגי: תתייחסי.

יעקב מרגי: את לא יכולה לומר שאנחנו במציאות שאי אפשר לומר, כשאת יושבת במדינת ישראל, בכנסת ישראל בוועדת כנסת ואומרת מה שאת רוצה.

יעקב מרגי: תקשיבו לעצמכם.

<דרורה קלמנט: אני יכולה להגיב?

יעקב מרגי: בבקשה.

<דרורה קלמנט: תודה.

<דרורה קלמנט: אני מוצאת שיש טעם לפגם שאנשים שנבחרו לכנסת לא יכולים להסכים עם אנשים אחרים שמנסים להביע את דעתם.

<דרורה קלמנט: אני אומרת שיש פה זכויות שהן פשוטות.

<דרורה קלמנט: כמו שאף אחד לא הגן על חברת הכנסת וסגנית השר חוטובלי כשהיא מביעה עמדה של ממשלת ישראל.

<דרורה קלמנט: יש עובדות והעובדות הן מאוד פשוטות בנושא הזכויות המשפטיות שלנו על ארץ ישראל.

<דרורה קלמנט: הזכויות האלה אי אפשר לשחק איתן ואי אפשר לומר שהן לא קיימות.

<דרורה קלמנט: לקח לי שנים להבין אותן, להביע את אותן להביא אותן - - -

יעקב מרגי: בבקשה לגופו של העניין שלשמו התכנסנו, אלון ליאל.

<דרורה קלמנט: יפה.

<דרורה קלמנט: שיש בנאדם שהיה בתפקיד ציבורי ולוקח את התפקיד הזה למקומות שעובדות נגד מדינת ישראל, נגד חוקיה, נגד הרעיונות העיקריים שאנחנו מנסים להביע פה בממשלה – זו בעיה.

<דרורה קלמנט: זאת הבעיה שאנחנו - - -

יעקב מרגי: אבל את מכירה גם בזכותם של אלה שחולקים עליך?

<דרורה קלמנט: בוודאי.

<דרורה קלמנט: אני אמרתי, אני הייתי נציגת "מרצ" באוניברסיטת תל אביב כשהייתי צעירה.

<דרורה קלמנט: יש פלורליזם ויש זכות, אבל צריך להיות הבדל.

<דרורה קלמנט: כשמנדים אדם בגלל המקום שלו, אני גרה בגוש עציון, לא הייתי רוצה שיהפכו את העובדה הזו כעובדה שתנדה אותי מלהגיע לכאן או להביע את דעותיי.

<דרורה קלמנט: זה דבר עקרוני ולא יתכן שהוא יהיה קיים.

יעקב מרגי: תודה.

<דרורה קלמנט: תודה רבה.

יעקב מרגי: אלון שוורצר בבקשה.

<אלון שוורצר: תודה.

<אלון שוורצר: "אם תרצו", בוקר טוב.

יעקב מרגי: הפעם היית קצת מאופק.

<אלון שוורצר: כן, הבנתי את יו"ר הוועדה ולכן אני שומר על זכות השתיקה.

מכלוף מיקי זוהר: אתה לא מ"שוברים שתיקה" אני מניח.

מכלוף מיקי זוהר: עזוב את הנושא של שתיקה, שים אותו בצד.

<אלון שוורצר: אני חושב שאני אעשה ניסיון להסביר מה בדיוק אלון ליאל עושה.

<אלון שוורצר: אני חושב שקיים פה חיבור בין המטרות של הימין, בסופו של דבר בישראל חייבים להבין מה שקורה פה.

<אלון שוורצר: הקיצוניים משני הצדדים, הימין האנטי-ציוני והשמאל האנט-ציוני, בעצם המסרים שלהם שונים, אבל המטרות זהות.

<אלון שוורצר: שניהם מנסים למחוק את אחת מהזהויות של מדינת ישראל בין אם זו היהודית והדמוקרטית.

<אלון שוורצר: כשאנחנו רואים את הימין האנטי-ציוני, וחשוב להגיד את זה, מנסה לרמוס בעצם את המושג ואת היסוד הדמוקרטי, הם פוגעים גם ורומסים את היסוד היהודי כי פשעי השנאה שאנחנו רואים זה לא יהודי.

<אלון שוורצר: מצד שני, השמאל האנטי-ציוני, מה שהוא עושה הוא מנסה לרמוס את המושג היהודי במדינת ישראל ולהפוך אותה למדינת כלל אזרחיה.

<אלון שוורצר: אבל, על הדרך, והדוגמאות שאנחנו רואים ואלון ליאל, הם רומסים את המושג דמוקרטיה.

<אלון שוורצר: ובאמת אלון ליאל הוא דוגמה קיצונית, אבל לצערי לא דוגמה אחת.

<אלון שוורצר: זו אחת מיני רבות היום של שמאל אנטי-ציוני שרומס את המושג יהודית, אבל על הדרך רומס את המושג דמוקרטיה.

<אלון שוורצר: ובאמת אני רוצה באמת להזכיר לכול החברים מה אלון ליאל עשה.

<אלון שוורצר: אולי זה הוזכר בהתחלה.

<אלון שוורצר: הפעילויות שלו נגד מינוי דני דיין לשגריר בברזיל, אנחנו יודעים, פגיעה ביחסי החוץ של ישראל.

<אלון שוורצר: נגד השתתפות של ספורטאים ישראלים באולימפיאדה, גם שם ראינו את זה וגם זה חרם על ישראל.

<אלון שוורצר: אנחנו יודעים שיחד עם פעילי "שוברים שתיקה" הם ניסו לפעול עם האיחוד האירופאי על מנת לקדם חרם על מדינת ישראל ולסמן מוצרים.

<אלון שוורצר: אנחנו יודעים שהוא פעל עם עוד עשרות ומאות אנשי אקדמיה ישראלים כדי להכיר במדינה פלסטינית וזאת על מנת להטיל סנקציות על מדינת ישראל.

<אלון שוורצר: כלומר, זה לא ביקורת בונה על מדינת ישראל, זה לא ניסיון לשפר אותה, אלא כמו שאמרו, זה ניסיון לחתור תחת הדמוקרטיה הישראלית ולפגוע במדינת ישראל ולא במדיניות של ממשלה כזאת או אחרת.

<אלון שוורצר: לסיכום, כמו ששמענו, אני חושב ואולי אמרו את זה לפניי, אני חושב שוועדת החינוך, המסר שצריך לצאת מפה זה באמת לפנות ליועץ המשפטי לממשלה כי נראה שאלון ליאל עבר על כמה וכמה חוקים ב"חוק העונשין", כמה וכמה סעיפים שקשורים ליחסי החוץ של ישראל שקשורים לפגיעה בריבונות.

<אלון שוורצר: אני חושב שהוועדה צריכה לקרוא ליועץ המשפטי של הממשלה לבדוק את הפעילויות של אלון ליאל ולהחליט אם להעמיד אותו לדין פלילי.

יעקב מרגי: תודה רבה.

יעקב מרגי: יש מסביב לשולחן מישהו שרוצה להתבטא בסוגיה?

יעקב מרגי: בבקשה, תציג את עצמך.

<יואל ליאון: שמי יואל ליאון, מנהל מחלקת הסברה מיתוג ואקדמיה במשרד החוץ.

<יואל ליאון: אני רק רציתי לעלות פה איזה נושא.

<יואל ליאון: אתם הרבה פעמים הזכרתם שדוקטור אלון ליאל היה מנכ"ל משרד החוץ.

<יואל ליאון: אני מבקש להדגיש שהוא היה מנכ"ל פוליטי שהביאו אותו למשרד - - -

יעקב מרגי: כל המנכ"לים, תקשיב, למרות שהם פרסונל מקצועי זה מינוי אישי מכוח, ברוב המקרים זה פוליטי.

יעקב מרגי: זה לא חריג.

מכלוף מיקי זוהר: מינוי פוליטי מטעם מי הוא?

<אלון שוורצר: פוליטי של, אם אני לא טועה, שלמה בן עמי באותה תקופה אחרי שהוא היה מנכ"ל משרד האנרגיה, אם אני לא טועה.

<אלון שוורצר: לגופו של עניין, מה שאני רוצה להגיד, אומנם הוא היה מנכ"ל משרד החוץ, אבל משרד החוץ מורכב מעובדי מדינה.

<אלון שוורצר: נכון, לכל אחד הדעת שלו מימין ומשמאל, אבל כעובדי מדינה מתוקף תפקידנו אנחנו לא מתבטאים בסוגיות - - -

יעקב מרגי: הוא התבטא אחרי שהוא כבר לא - - -

<אלון שוורצר: והוא התבטא כאזרח.

<אלון שוורצר: זה בדיוק מה שאני רוצה להגיד, הוא התבטא כאזרח מדינת ישראל לאחר שהוא סיים את תפקידו במשרד החוץ.

<אלון שוורצר: יש אנשים אחרים שהזכרתם קודם שהוא גייס וכו' שהתפטרו ממשרד החוץ בגלל שהם לא הסכימו עם דעות של ממשלה זו או אחרת.

<אלון שוורצר: וזו בדיוק הנקודה.

<אלון שוורצר: אני פשוט רוצה להגן על הטוהר של החברים שלי במשרד, ושוב להזכיר שאנחנו עובדי מדינה, מי שלא מסכים עם דעה זו אחרת של הממשלה שהוא מייצג הוא לא יכול לייצג אותו והוא מתפטר מהמשרד.

<אלון שוורצר: זה הכול.

יעקב מרגי: אנחנו רוכשים כבוד לכל עובד ועובדת, בין אם הם עובד ציבור או עובד פרטי, לכל עובד ועובד רוכשים כבוד למרות שדעותיו תהיינה ככל שתהיינה, מסכימים איתן לא מסכימים איתן.

יעקב מרגי: צר לי שיש חברי כנסת שיודעים לשמוע רק מנגינה, מוסיקה מסוג אחד ולא סיגלו לעצמם אפשרות וכוחות נפש לשמוע מוסיקות אחרות או דעות אחרות.

יעקב מרגי: מה לעשות, כנראה זה בא ממקומות אחרים וחבל שכך.

יעקב מרגי: יש עוד מישהו מסביב לשולחן שרוצה להתבטא?

יעקב מרגי: אם לא, אנחנו נסכם.

יעקב מרגי: או.

יעקב מרגי: קיי, תודה רבה.

יעקב מרגי: קודם כל אני מודה לכל מי שהשתתף בדיון.

יעקב מרגי: מודה לחבר הכנסת המציע, חבר הכנסת מכלוף מיקי זוהר.

יעקב מרגי: אנחנו מגנים על זכותה של הכנסת לקבוע את מסגרת הדיון בכל נושא ולכן אני דוחה כל האשמה כלפי וועדת החינוך או חברי הכנסת שיש כאן ניסיון לעשות ציד של איש זה אחר.

יעקב מרגי: דבריו של מר אלון ליאל מקוממים בפני עצמם וזה מצריך דיון.

יעקב מרגי: כל שכן הוועדה רואה צורך לדון בכך, כל שכן שהוא חבר הנהלה של מוסד חינוכי, מוסד חינוכי שמתוקצב על ידי מדינת ישראל.

יעקב מרגי: מוסד חינוכי שנשלחים אליו ילדי ישראל והוא מוכר ולכן זה חשש שצריך להיות מובע.

יעקב מרגי: אין במה יותר טובה לבירור הדברים האלה כמו וועדות הכנסת.

יעקב מרגי: כל ניסיון לעשות דה-לגיטימציה ללגיטימיות של הדיון הזה אין לו מקום כאן.

יעקב מרגי: אדם שמדיר עצמו בדיון וועדת הכנסת בגלל שלא נוח לו, אומר רק דבר אחד, זה אומר על המסוגלות שלו לקיים דיון ענייני.

יעקב מרגי: סוגיית הדמוקרטיה היא דו-כיוונית, אין דמוקרטיה סלקטיבית, אין דמוקרטיה, לטעמי, יש כללים בדמוקרטיה וצריך לכבד אותם בין שנוח ובין שלא נוח לנו.

יעקב מרגי: וחבל שכך.

יעקב מרגי: אני קורא אם למשרד החינוך, אני לא יודע לגבש עמדה, אין לי את הכלים, לבחון שוב את אמירותיו של מר אלון ליאל ולראות אם הם עולים בקנה אחד עם זה שהוא חבר הנהלה של מוסד חינוכי - - -

מכלוף מיקי זוהר: יושב ראש.

יעקב מרגי: יושב ראש הנהלה של מוסד חינוכי.

יעקב מרגי: אני חושב שזו סוגיה לדיון ובחינה בצמרת משרד החינוך.

יעקב מרגי: אנחנו מבקשים לאחר הדיון והברור הזה לקבל את התשובות אלינו לוועדה.

יעקב מרגי: תודה רבה.

יעקב מרגי: הישיבה נעולה.